Document ID: 32005D0615

KOMISIJOS SPRENDIMAS
2005 m. rugpjūčio 16 d.
iš dalies keičiantis Tarybos direktyvos 2003/85/EB XI priedą dėl nacionalinių laboratorijų tam tikrose valstybėse narėse
(pranešta dokumentu Nr. C(2005) 3121)
(Tekstas svarbus EEE)
(2005/615/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies pakeičiančią Direktyvą 92/46/EEB (1), ypač į jos 67 straipsnio 2 dalį,
kadangi:
(1)
Saugumo tikslais labai svarbu, kad nacionalinių laboratorijų, kurioms leista dirbti su snukio ir nagų ligos virusu, sąrašas būtų nuolat atnaujinamas.
(2)
Kompetentingos Danijos, Vokietijos ir Lenkijos valdžios institucijos Komisijai oficialiai pranešė apie pasikeitimus, susijusius su savo snukio ir nagų ligų kontrolinėmis laboratorijomis.
(3)
Kompetentingos Slovakijos institucijos Komisijai oficialiai pranešė apie pagal šios direktyvos 68 straipsnio 2 dalį sudarytus susitarimus.
(4)
Aiškumo tikslais reikėtų sudaryti valstybių narių sąrašą pagal ISO šalių kodus.
(5)
Būtina atitinkamai pakeisti nacionalinių laboratorijų, kurioms leista dirbti su snukio ir nagų ligų virusais, sąrašą ir atitinkamai iš dalies pakeisti Direktyvos 2003/85/EB XI priedo A dalį.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2003/85/EB XI priede pateiktas nacionalinių laboratorijų, kurioms leista dirbti su snukio ir nagų ligų virusais, sąrašas pakeičiamas šio sprendimo priede nurodytu tekstu.
2 straipsnis
Šis sprendimas yra skirtas valstybėms narėms.
Priimta Briuselyje, 2005 m. rugpjūčio 16 d.

Labels: 7
18
6